Oljuvinnufelagið, sum er partur av Vinnhúsinum og harvið Arbeiðsgevarafelagnum, hevur seinastu árini samskipað landabás á oljumessunum“ Offshore Northern Seas” í Stavanger og“ Offshore Europe” í Aberdeen. Nógv er broytt innan oljuvinnuna síðstu tíðina, og hetta hevur við sær, at ivasamt er, um føroyskur landabásur verður á“ Offshore Europe” í Aberdeen komandi ár. Oljuvinnufelagið bjóðar tí til fund í Vinnuhúsinum mikudagin 14. desember kl. 14.00. Endamálið við fundinum er at fáa eitt orðaskifti um felags átøk í 2017. Orðaskiftið skal snúgva seg um, hvussu føroyskir maritimir veitarar á bestan hátt samskipa og tilrættaleggja felags átøk í 2017, og um hvussu man marknaðarførir Føroyar sum ein maritiman tænstudepil í 2017. -Er føroyskur landabásur á oljumessu ella aðrari messu rætta átakið? -Eru onnur átøk, sum kunnu geva betri úrslit í 2017? -Kunnu pengarnir, sum verða brúktir til felagsbás verða betri gagnnýttir, um man samskipar hetta á annan hátt? Øll eru vælkomin til fundin–bæði tey, sum vanliga eru á oljumessum, men eisini tey, sum selja og ynskja at selja maritimar tænastur til útlendskar keyparar. Skrá til fundin:-Átøk framd í 2016-Framløga av úrsliti av limakanning hjá Oljuvinnufelagnum-Orðaskifti um átøk í 2017 Nevndin í Oljuvinnufelagnum vónar, at áhugaði møta fjølment.